**Ministru kabineta rīkojuma projekta  
“Par sabiedrības ar ierobežotu atbildību “Rīgas Austrumu klīniskā universitātes slimnīca” stratēģisko mērķi” sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **Tiesību akta projekta anotācijas kopsavilkums** | | | |
| Mērķis, risinājums un projekta spēkā stāšanās laiks (500 zīmes bez atstarpēm) | | Projekts šo jomu neskar | |
| **I. Tiesību akta projekta izstrādes nepieciešamība** | | | |
| 1. | Pamatojums | | Ministru kabineta rīkojuma projekts “Par sabiedrības ar ierobežotu atbildību “Rīgas Austrumu klīniskā universitātes slimnīca” stratēģisko mērķi” (turpmāk – Projekts) sagatavots saskaņā ar Publiskas personas kapitāla daļu un kapitālsabiedrību pārvaldības likuma 1. panta pirmās daļas 18. punktu un 7. pantu, kas nosaka, ka stratēģisko mērķi nosaka publiskas personas augstākā lēmējinstitūcija. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Sabiedrība ar ierobežotu atbildību “Rīgas Austrumu klīniskā universitātes slimnīca” (turpmāk - kapitālsabiedrība) ir valsts kapitālsabiedrība, kurā 100 procentu kapitāla daļu turētāja ir Veselības ministrija.  Līdzdalības saglabāšana kapitālsabiedrībā tika izvērtēta informatīvajā ziņojumā “Par valsts līdzdalības saglabāšanu kapitālsabiedrībās, kurās Veselības ministrija ir valsts kapitāla daļu turētāja, un priekšlikumu sniegšanu par turpmāko rīcību ar sabiedrību ar ierobežotu atbildību “Rīgas Hematoloģijas centrs” un sabiedrību ar ierobežotu atbildību “Veselības centrs “Biķernieki””, kas tika pieņemts 2015.gada 22.decembra Ministru kabineta sēdē (protokols Nr.68 81.§), kurā kapitālsabiedrībai stratēģiskais mērķis tika noteikts - panākt, lai sabiedrība tuvāko 3 - 4 gadu laikā kļūst par vadošo universitātes slimnīcu valstī, šai periodā saglabājot vadošo lomu, vai arī kļūstot par vadošo ārstniecības iestādi onkoloģijas un hematoloģijas, vispārējās un torakālās ķirurģijas, traumatoloģijas, neiroķirurģijas, asinsvadu ķirurģijas, vispārējās terapijas, respiratorisko un infekcijas slimību, kardioloģijas, nefroloģijas, uroloģijas, ginekoloģijas, otorinolaringoloģijas, oftalmoloģijas, rehabilitācijas un fizikālās terapijas jomās, kā arī slimnieku ar neiroloģiskām slimībām, apdegumiem, apsaldējumiem, geriatriskām problēmām, iespējamā mikroķirurģiskajā nedzīstošu brūču un izgulējumu ārstēšanā, lai kapitālsabiedrības stratēģiskais mērķis atspoguļotu kapitālsabiedrības dalību Veselības ministrijas misijas “Uzlabot cilvēku veselību, izglītojot sabiedrību par veselīga dzīvesveida nozīmi veselības saglabāšanā, īstenojot mērķtiecīgus slimību profilakses pasākumus, nodrošinot augstas kvalitātes veselības aprūpes pakalpojumu pieejamību atbilstoši katra indivīda vajadzībām, kā arī sekmējot medicīnas izglītības un zinātnes attīstību” īstenošanā, pamatojoties uz 2016.gada 20.decembra Ministru kabineta sēdē izskatīto informatīvo ziņojumu “Par sistēmiski svarīgo ārstniecības iestāžu kartējumu un attīstības reformu” (protokols Nr.69 83.§) un Konceptuālo ziņojumu “Par veselības aprūpes sistēmas reformu”, kas ir apstiprināts ar Ministru kabineta 2017.gada 7.augusta rīkojumu Nr.394 “Par konceptuālo ziņojumu “Par veselības aprūpes sistēmas reformu”” Veselības ministrija ir aktualizējusi kapitālsabiedrības stratēģisko mērķi - saglabāt, uzlabot un atjaunot iedzīvotāju veselību, nodrošinot kvalitatīvus, efektīvus un pieejamus plaša spektra terciārā līmeņa, neatliekamās un plānveida veselības aprūpes pakalpojumus Latvijas iedzīvotājiem, kā arī īstenojot ārstniecības iestāžu sadarbības teritoriju principu Pierīgā un Rīgā, vienlaikus nodrošinot klīnisko bāzi ārstniecības personu izglītībai un zināšanu pārnesi uz reģioniem, kā arī veicinot zinātnes un pētniecības attīstību.  Kapitālsabiedrība ir daudzprofilu slimnīca, kas darbojas atbilstoši ārstniecības likuma 54. pantam par Universitātes slimnīcu. Savā darbībā tā sniedz sekundāros un terciāros veselības aprūpes pakalpojumus, piedalās bakalaura, maģistra, rezidentu un doktora studiju un rezidentūras programmas īstenošanā, veic zinātnisko un pētniecisko darbu ārstniecības jomā un veicina jaunu ārstniecības metožu un medicīnas tehnoloģiju ieviešanu.  Šobrīd kapitālsabiedrībā darbojas valstiski svarīgi medicīnas aprūpes centri, lielākā daļa no tiem ir vienīgie valstī:   1. Neatliekamās medicīnas centrs; 2. Latvijas Onkoloģijas centrs; 3. Patoloģijas centrs; 4. Terapeitiskās radioloģijas un nukleārās medicīnas klīnika; 5. Latvijas Infektoloģijas centrs; 6. Tuberkulozes un plaušu slimību centrs (t.sk. PVO sadarbības centrsmultirezistentastuberkulozesārstēšanas pētniecībā un izglītībā); 7. Valsts Apdegumu centrs; 8. Gerontoloģijas centrs; 9. Latvijas Bērnu dzirdes centrs; 10. Toksikoloģijas un sepses klīnika nodrošina augsti kvalificētu un specializētu ārstniecību akūtiem toksikoloģiskajiem un sepses pacientiem (vienīgā šāda veida klīniskā struktūrvienība valstī) ar sastāvā esošo hiperbārās oksigenācijas kabinetu un saindēšanās informācijas centru; 11. Ķirurģiskās infekcijas (strutainās ķirurģijas) klīnika; 12. Latvijas plastiskās, rekonstruktīvās un mikroķirurģijas centrs; 13. Ķīmijterapijas un hematoloģijas klīnika (hemostāzes un koaguloģijas centrs); 14. Politraumu centrs; 15. Nacionālā references laboratorija; 16. Insulta vienība; 17. Radioloģiskās diagnostikas centrs; 18. Torakālās ķirurģijas un invazīvās pneimonoloģijas klīnika; 19. Kolposkopijas references centrs (tas RAKUS gan nav definēts kā vienība, bet tas ir viens no trīs centriem Latvija, vēl ir Liepājā un Daugavpilī); 20. Krūts centrs; 21. Hepato-pankreato-biliārās ķirurģijas vienība.   Savu medicīnisko un zinātnisko potenciālu kapitālsabiedrība realizē un nākotnē ir spējīga nodrošināt sekojošos uzdevumos:   1. Augsti kvalificētas daudzprofilu neatliekamās medicīniskās palīdzības sniegšana t.sk. arī militārajā medicīnā. Jau šobrīd notiek aktīva sadarbība ar Latvijas armiju un Latvijā izvietotiem ārvalstu NATO spēkiem. 2. Augsta līmeņa, plaša profila veselības aprūpes pakalpojumu sniegšana terciārā aprūpē (specializētās klīnikās), dienas stacionāros un īpaši perspektīvi - ambulatorajās nodaļās. 3. Sistemātiska, plānveidīga jauno tehnoloģiju lietojuma precīza izstrāde, ieviešana praksē, pilnvērtīga noslogošana un profesionāla izmantošana. 4. Aktīvā sadarbībā ar medicīnas izglītības iestādēm (uz līgumu pamata). 5. Sadarbībā ar citām zinātniskajām institūcijām t.sk. ar medicīnas augstskolām. 6. Turpināt darbību klīniski orientētos zinātniskajos pētījumos gan Latvijā, gan ārpus tās. 7. Atbalsts pirmsdiploma, rezidentu un doktorantu zinātniski-pētniecisko darbu izstrādāšanā. 8. Nākotnē būtu izveidojami šādi centri (liela daļa no centriem jau ir attīstības stadijā):    1. Metabolo slimību un cukura diabēta aprūpes un apmācības centrs;    2. Izsētās sklerozes centrs;    3. Invazīvās kardioloģijas un aritmoloģijas centrs;    4. Neiro endokrīno audzēju vienība (praktiski darbojas);    5. Torokālās ķirurģijas centrs;    6. Agrīnās kognitīvo traucējumu centrs;    7. Rokas terapijas centrs;    8. Onkoloģiskās rehabilitācijas centrs;    9. Reto slimību koordinācijas centrs;    10. Ambulatorās ķirurģijas centrs.   Kapitālsabiedrības pacientu plūsma un speciālistu kompetences ļauj realizēt izglītības un pētniecības aktivitātes atbilstoši kapitālsabiedrības specializācijas jomām un pacientu plūsmai. Jo īpaši tas attiecināms uz tādām nozarēm, kā onkoloģija un onkohematoloģija, infekciju slimības, t.sk. tuberkuloze un HIV, neatliekamā medicīna, t.sk. sepse, kā arī apdegumu un brūču ārstēšana.  Kapitālsabiedrība ir reģistrēta Izglītības un zinātnes ministrijas uzturētajā Zinātnisko institūciju reģistrā, tai ir izstrādāta Zinātniskā darba attīstības stratēģija laika posmam līdz 2020. gadam. Atbilstoši iepriekšējā (2012.gada) zinātnes vērtējumā saņemtajam starptautisko ekspertu ziņojumam, kapitālsabiedrības valde atbalstījusi ciešāku sadarbību ar augstskolām un citām pētniecības organizācijām, tai skaitā iekšējos normatīvajos aktos (Nolikums) paredzot finansējuma piesaisti no šīm organizācijām projektiem, kas tiek realizēti uz kapitālsabiedrības bāzes. Ar kapitālsabiedrības vadošo pētnieku būtisku iesaisti uz kapitālsabiedrības bāzes izveidots Latvijas Universitātes Klīniskās un profilaktiskās medicīnas institūts. Ar minētā institūta iesaisti plānots piesaistīt papildus Latvijas un Eiropas projektu līdzekļus uz kapitālsabiedrības bāzes realizētiem pētījumiem.  Kapitālsabiedrība ir ārstniecības iestāde, kas nodrošina daudzpusīgu diagnostiku un ārstēšanu pacientiem, kā arī veic zinātniski pētniecisko darbu un attīstīta inovācijas, nodrošina jauno speciālistu apmācību un īsteno pasākumus sabiedrības izglītošanai un veselības veicināšanai, ko paredz Ministru kabineta 2017.gada 7.augusta rīkojums Nr.394 “Konceptuālais ziņojums “Par veselības aprūpes sistēmas reformu””. Ārstniecības personām un ārstniecības atbalsta personām nepieciešamo profesionālo prasmju un kompetenču apguvi patlaban (Eiropas Sociālā fonda projekta Nr.9.2.6.0/17/I/001 “Ārstniecības un ārstniecības atbalsta personāla kvalifikācijas uzlabošana” darbības programmas “Izaugsme un nodarbinātība” 9.2.6.specifiskā atbalsta mērķa “Uzlabot ārstniecības un ārstniecības atbalsta personāla kvalifikāciju” ietvaros līdz 2023.gada decembrim) nodrošina SAM 9.2.6., iepērkot arī klīnisko universitāšu slimnīcu ārstus programmu un metodisko līdzekļu izstrādei un nodarbību vadīšanai Latvijas teritorijā. Šobrīd tehnoloģiju un prasmju pārnese uz slimnīcām Latvijas reģionos tiek veicināta īstenojot veselības nozares reformas. Zināšanu pārnese (tehnoloģiju un prasmju pārnese) dažādos veidos (konsultācijas, apmācības, pieredzes apmaiņa, stažēšanās, prakses, slimnīcu sadarbība utt.) turpināma arī nākotnē, tādēļ Kapitālsabiedrības stratēģiskais mērķis papildināms arī ar mērķi pārnest Kapitālsabiedrības zināšanas uz reģioniem. Reformu ieviešanai paredzēts atbalsts infrastruktūras attīstīšanai ES fondu darbības programmas “Izaugsme un nodarbinātība” 9.3.2. specifiskā atbalsta mērķa īstenošanai “Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” (turpmāk - SAM – 9.3.2.) 3.kārtas ietvaros, kur līdz šim jau projektu ietvaros ir noslēgti un tiek īstenoti 12 sadarbības līgumi starp SMPP, I, II, un III līmeņa slimnīcām un sadarbības teritorijas vadošajām ārstniecības iestādēm pakalpojumu pieejamības, kvalitātes un efektivitātes nodrošināšanai. Eiropas Komisijas Strukturālo reformu atbalsta dienests ir atbalstījis Veselības ministrijas iesniegto projektu “Slimnīcu sadarbības modelis” (Hospital collaboration model) (turpmāk – projekts), ar mērķi veicināt kvalitatīvu un efektīvu veselības aprūpes pakalpojumu nodrošināšanu. Projekta ietvaros tiek analizēta Latvijas pašreizējā slimnīcu sadarbība, kā arī tiks izstrādāts un pārbaudīts slimnīcu sadarbības modelis. |
| 3. | Projekta izstrādē iesaistītās institūcijas un publiskas personas kapitālsabiedrības | | Veselības ministrija, sabiedrība ar ierobežotu atbildību “Rīgas Austrumu klīniskā universitātes slimnīca”. |
| 4. | Cita informācija | | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Veselības ministre I. Viņķele

Vīza: Valsts sekretāre D. Mūrmane-Umbraško

L.Roze 67876157

Ligita.Roze@vm.gov.lv